“หุ้นยุโรป” ปิดลบ 4 สัปดาห์ติด วิตกเฟดเร่งขึ้นดอกเบี้ยสกัดเงินเฟ้อ
“หุ้นยุโรป” ปิดลบ 4 สัปดาห์ติด วิตกเฟดเร่งขึ้นดอกเบี้ยสกัดเงินเฟ้อ โดยดัชนี Stoxx Europe 600 ปิดที่ 465.55 จุด ลบ 4.78 จุด หรือลดลง 1.02% ส่วนดัชนี CAC-40 ตลาดหุ้นฝรั่งเศสปิดที่ 6,965.88 จุด ลบ 57.92 จุด หรือ ลดลง 0.82%
“หุ้นยุโรป” ปิดลบ 4 สัปดาห์ติด วิตกเฟดเร่งขึ้นดอกเบี้ยสกัดเงินเฟ้อ โดยดัชนี Stoxx Europe 600 ปิดที่ 465.55 จุด ลบ 4.78 จุด หรือลดลง 1.02% ส่วนดัชนี CAC-40 ตลาดหุ้นฝรั่งเศสปิดที่ 6,965.88 จุด ลบ 57.92 จุด หรือ ลดลง 0.82%
29 ม.ค. 2565

ผู้สื่อข่าวรายงานว่า ตลาดหุ้นยุโรปปิดร่วงลงในวันศุกร์ (28 ม.ค.65) หลังการซื้อขายผันผวนในสัปดาห์นี้ เนื่องจากนักลงทุนวิตกว่าธนาคารกลางสหรัฐ (เฟด) จะเร่งปรับขึ้นอัตราดอกเบี้ยเพื่อสกัดกั้นเงินเฟ้อ
โดยดัชนี Stoxx Europe 600 ปิดที่ 465.55 จุด ลดลง 4.78 จุด หรือลดลง 1.02% ส่วนดัชนี CAC-40 ตลาดหุ้นฝรั่งเศสปิดที่ 6,965.88 จุด ลดลง 57.92 จุด หรือลดลง 0.82%, ดัชนี DAX ตลาดหุ้นเยอรมนีปิดที่ 15,318.95 จุด ลดลง 205.32 จุด หรือลดลง 1.32% และดัชนี FTSE 100 ตลาดหุ้นลอนดอนปิดที่ 7,466.07 จุด ลดลง 88.24 จุด หรือดลง 1.17%
ตลาดหุ้นยุโรปปรับตัวลงเป็นสัปดาห์ที่ 4 ติดต่อกันเป็นครั้งแรกนับตั้งแต่เดือนมี.ค. 2563 นำโดยหุ้นกลุ่มเหมืองแร่ซึ่งร่วงลง 2.8% หลังจากตลาดปรับตัวผันผวนตลอดทั้งสัปดาห์ เนื่องจากนักลงทุนวิตกว่าเฟดอาจจะปรับขึ้นอัตราดอกเบี้ยเป็นครั้งแรกในรอบกว่า 3 ปีเร็ว ๆ นี้ และนักลงทุนยังวิตกเกี่ยวกับความตึงเครียดทางการเมืองที่เพิ่มขึ้นระหว่างรัสเซียและชาติตะวันตกเกี่ยวกับประเด็นยูเครน
ตลาดยังถูกกดดันจากการเปิดเผยข้อมูลเศรษฐกิจที่อ่อนแอ โดยเยอรมนีเปิดเผยตัวเลขผลิตภัณฑ์มวลรวมภายในประเทศ (จีดีพี) หดตัวลง 0.7% ในไตรมาส 4/2564
นอกจากนี้ คณะกรรมาธิการยุโรปเปิดเผยดัชนีความเชื่อมั่นทางเศรษฐกิจรายเดือนลดลงสู่ 112.7 ในเดือนม.ค.จาก 113.8 ในเดือนธ.ค. เนื่องจากความเชื่อมั่นในภาคอุตสาหกรรมและบริการลดลง
บรรดานักลงทุนยังคงจับตาการเปิดเผยผลประกอบการของบริษัทจดทะเบียน โดยหุ้นเฮงเคลของเยอรมนี ร่วงลงมากกว่า 11% หลังเปิดเผยคาดการณ์ผลประกอบการปีนี้ต่ำกว่าคาด